# Campionat d'escacs obert del Canadà

El Campionat d'escacs obert del Canadà (en anglès i oficialment, Canadian Open Chess Championship), és un torneig d'escacs obert, de gran prestigi internacional, que se celebra al Canadà des de l'any 1956, i anualment des de 1973, normalment a mitjans de l'estiu; és organitzat per la Federació d'Escacs del Canadà.
Entre 1956 i 1970 va ser organitzat cada dos anys. El torneig anava canviant de ciutat, i ha estat celebrat en set de les deu províncies del Canadà durant els seus 51 anys d'història. El format normalment ha estat un sistema suís amb 9 o 10 rondes, normalment en un període de nou dies. Està obert a tots els jugadors que vulguin participar, des de Grans Mestres a principiants.
La llista de guanyadors del campionat inclou alguns dels millors jugadors del món, com ara els GMs Borís Spasski (el 1971, mentre era Campió del món), Bent Larsen, Aleksei Xírov, Vasil Ivantxuk, Victor Bologan, Artur Iussúpov, Bu Xiangzhi, Oleksandr Moissèienko, Kevin Spraggett, Ljubomir Ljubojević, Larry Evans, Pal Benko, William Lombardy, Gyula Sax, Ígor Vasílievitx Ivanov, Walter Browne, Tony Miles, Larry Christiansen, Joel Benjamin, Eduardas Rozentalis, Vladímir Tukmakov, Jonathan Rowson, Luke McShane, Vladímir Iepixin, Volodímir Malaniuk, Pentala Harikrishna, Alexander Shabalov, i molts altres jugadors d'elit.
El primer torneig celebrat a Mont-real (1956) va ser excel·lent per la presència del jugador de 13 anys Bobby Fischer, el futur Campió del món, que va empatar als llocs 8è-12è. A Mont-real (1974) es va veure la major concurrència fins avui amb 648 jugadors. A Ottawa (2007) es va establir un rècord amb la participació de 22 Grans mestres. El Gran Mestre canadenc Kevin Spraggett té el rècord de victòries amb vuit (en solitari o compartides). Laszlo Witt va fer l'únic torneig perfecte (9-0) a Ottawa (1962). Mark Bluvshtein va ser el campió més jove, amb 17 anys a Edmonton el 2005. Daniel Yanofsky va ser el campió més vell, a l'edat de 54 anys, a Edmonton el 1979. Toronto ha acollit el major nombre de torneigs amb vuit (però no n'ha celebrat cap des de 1995), seguit per Ottawa i Edmonton amb sis.
El torneig de 2008 se celebrà a Mont-real, entre 19 i 27 de juliol, i fou un torneig amb cinc grups, amb una borsa de premis de 25.000 $. Hi van participar més de 300 jugadors. TEl torneig de 2009, també a Edmonton, se celebrà entre l'11 i el 19 de juliol, amb més de 200 jugadors. El torneig de 2010 se celebrà a Toronto, entre 10 i 18 de juliol, amb més de 250 jugadors, en un sol grup, a nou rondes.

## Quadre d'honor

    #AnyCiutatGuanyador 11956Mont-realLarry Evans, William Lombardy 21958WinnipegElod Macskasy 31960KitchenerAnthony Saidy 41962OttawaLaszlo Witt 51964TorontoPal Benko 61966KingstonLarry Evans 71968TorontoBent Larsen 81970St. John'sBent Larsen 91971VancouverBorís Spasski, Hans Ree 101973OttawaDuncan Suttles 111974Mont-realLjubomir Ljubojević 121975CalgaryLeonid Xamkóvitx 131976TorontoNick de Firmian, Lawrence Day 141977FrederictonJan Green-Krotki 151978HamiltonGyula Sax 161979EdmontonDaniel Yanofsky 171980OttawaLawrence Day 181981BeauportÍgor Vasílievitx Ivanov 191982VancouverGordon Taylor 201983TorontoKevin Spraggett, Bozidar Ivanovic 211984OttawaÍgor Vasílievitx Ivanov, Dave Ross, Brett Campbell, Denis Allan 221985EdmontonÍgor Vasílievitx Ivanov, Brian Hartman 231986WinnipegArtur Iussúpov, Víktor Kupréitxik 241987TorontoKevin Spraggett 251988TorontoLawrence Day 261989EdmontonVladímir Tukmakov 271990EdmundstonGeorgi Timoshenko 281991WindsorWalter Browne 291992TorontoAleksei Bàrsov, Bryon Nickoloff 301993LondonKevin Spraggett 311994WinnipegVladímir Tukmakov 321995TorontoKevin Spraggett, Eduardas Rozentalis, Deen Hergott, Bryon Nickoloff, Ron Livshits 331996CalgaryKevin Spraggett 341997WinnipegJulian Hodgson 351998OttawaKevin Spraggett, Dimitri Tyomkin, Michael Oratovsky, Evgeny Prokopchuk 361999VancouverKevin Spraggett, Georgi Orlov 372000EdmontonJoel Benjamin, Kevin Spraggett, Jonathan Rowson 382001SackvilleTony Miles, Larry Christiansen 392002Mont-realPascal Charbonneau, Jean Hebert, Jean-Marc Degraeve 402003KapuskasingOleksandr Moissèienko 412004KapuskasingOleksandr Moissèienko, Dimitri Tyomkin 422005EdmontonVassil Ivantxuk, Aleksei Xírov, Victor Bologan, Mark Bluvshtein, Saptarshi Roy Chowdhury 432006KitchenerWalter Arencibia, Abhijit Kunte 442007OttawaBu Xiangzhi 452008Mont-realOleksandr Moissèienko, Victor Mikhalevski, Eduardas Rozentalis, Matthieu Cornette 462009EdmontonMark Bluvshtein, Edward Porper 472010TorontoLuke McShane 482011TorontoWalter Arencibia, Joel Benjamin, Dejan Bojkov 492012VictoriaEric Hansen 502013OttawaNigel Short, Eric Hansen 512014Mont-realSerguei Tiviàkov (desempat Armageddon, per davant de Robin van Kampen i Ehsan Ghaem-Maghami)

## Referències

* ↑ «Obert d'escacs del Canadà, Edmonton 1979» (en anglès). 365games.com. [Consulta: 27 desembre 2012].
* ↑ Crowther, Mark. «TWIC 506: Canadian Open Championship» (en anglès). London Chess Center, 19-07-2004. Arxivat de l'original el 2012-03-03. [Consulta: 27 octubre 2011].
* ↑ «2008 Canadian Open Section A» (en anglès). FIDE. [Consulta: 3 gener 2015].
* ↑ Crowther, Mark. «51st Canadian Open Championship 2014». The Week In Chess, 30-07-2014. [Consulta: 3 gener 2015].

## Vegeu també

* Campionat d'escacs del Canadà

## Enllaços externs

* Cohen, David. «Historial de campions del Canadà» (en anglès). canadianchess.info, 2011. [Consulta: 19 desembre 2012].
* «Campions del Canadian Open» (en anglès). compilat per Jonathan Berry. [Consulta: 27 febrer 2014].